CELEX: 32021D1271
Language: bg
Date: 2021-07-26 00:00:00
Title: Решение (ЕС, Евратом) 2021/1271 на Европейския парламент, Съвета и Комисията от 26 юли 2021 година за назначаване на директора на Органа за европейските политически партии и европейските политически фондации

2.8.2021   
               
               
                  BG
               
               
                  Официален вестник на Европейския съюз
               
               
                  L 277/145
               
            
         РЕШЕНИЕ (ЕС, Евратом) 2021/1271 НА ЕВРОПЕЙСКИЯ ПАРЛАМЕНТ, СЪВЕТА И КОМИСИЯТА
         от 26 юли 2021 година
         за назначаване на директора на Органа за европейските политически партии и европейските политически фондации
         ЕВРОПЕЙСКИЯТ ПАРЛАМЕНТ, СЪВЕТЪТ НА ЕВРОПЕЙСКИЯ СЪЮЗ И ЕВРОПЕЙСКАТА КОМИСИЯ,
         като взеха предвид Договора за функционирането на Европейския съюз,
         като взеха предвид Договора за създаване на Европейската общност за атомна енергия,
         като взеха предвид Регламент (ЕС, Евратом) № 1141/2014 на Европейския парламент и на Съвета от 22 октомври 2014 г. относно статута и финансирането на европейските политически партии и на европейските политически фондации (1), и по-специално член 6, параграф 3 от него,
         като взеха предвид списъка с кандидатури, предложен на 15 юли 2021 г. от комисия за подбор, съставена от генералните секретари на Европейския парламент, на Съвета и на Комисията след открита покана за представяне на кандидатури с оглед назначаването на директора на Органа за европейските политически партии и европейските политически фондации,
         като имат предвид, че:
         
                     (1)
                  
                  
                     С член 6, параграф 1 от Регламент (ЕС, Евратом) № 1141/2014 е създаден Орган за европейските политически партии и европейските политически фондации.
                  
               
                     (2)
                  
                  
                     В член 6, параграф 3 от Регламент (ЕС, Евратом) № 1141/2014 се предвижда директорът на Органа за европейските политически партии и европейските политически фондации да се назначава за петгодишен мандат без право на подновяване по общо съгласие на Европейския парламент, Съвета и Комисията, въз основа на предложенията, направени от комисия за подбор, съставена от генералните секретари на тези институции, след открита покана за представяне на кандидатури,
                  
               ПРИЕХА НАСТОЯЩОТО РЕШЕНИЕ:
         
            Член 1
            
               1.   Г-н Pascal SCHONARD се назначава за директор на Органа за европейските политически партии и европейските политически фондации за периода от 1 септември 2021 г. до 31 август 2026 г.
            
            
               2.   Директорът се назначава като срочно нает служител със степен AD 12, стъпка 1.
            
            
               3.   Назначението е обвързано с подписването от страна на лицето, определено за директор, на декларацията за независимост и липса на конфликт на интереси, приложена към настоящото решение.
            
         
         
            Член 2
            Настоящото решение влиза в сила в деня след публикуването му в Официален вестник на Европейския съюз.
            
         
         
            Съставено в Брюксел на 26 юли 2021 година.
            
               
                  За Европейския парламент
               
               
                  Председател
               
               D. M. SASSOLI
            
            
               
                  За Съвета
               
               
                  Председател
               
               J. PODGORŠEK
            
            
               
                  За Комисията
               
               
                  Заместник-председател
               
               M. ŠEFČOVIČ
            
         
         
            (1)  ОВ L 317, 4.11.2014 г., стр. 1.
      
      
         
            ПРИЛОЖЕНИЕ
            ДЕКЛАРАЦИЯ ЗА НЕЗАВИСИМОСТ И ЛИПСА НА КОНФЛИКТ НА ИНТЕРЕСИ
            Долуподписаният,. ..................................., декларирам, че съм запознат с член 6, параграф 3 от Регламент (ЕС, Евратом) № 1141/2014 на Европейския парламент и на Съвета относно статута и финансирането на европейските политически партии и на европейските политически фондации и ще изпълнявам функциите си на директор на Органа за европейските политически партии и европейските политически фондации (наричан по-нататък „Органа“) напълно независимо и при пълно спазване на разпоредбите на посочения регламент. Когато действам от името на Органа, няма да търся, нито да приемам указания от институция или правителство, или от който и да е орган, служба или агенция. Ще се въздържам от всякакви действия, които са несъвместими с характера на възложените ми функции.
            Декларирам, че доколкото ми е известно, не съм в конфликт на интереси. Конфликт на интереси съществува, когато безпристрастното и обективно упражняване на функциите на директор на Органа е опорочено по причини, свързани със семейството, личния живот, политическа, национална, философска или религиозна принадлежност, икономически интерес или всякакъв друг интерес, който е общ с този на получател на финансиране съгласно Регламент (ЕС, Евратом) № 1141/2014. По-специално, декларирам, че не съм член на Европейския парламент, не упражнявам изборeн мандат и не съм настоящ или бивш служител на европейска политическа партия или европейска политическа фондация.
            
               Съставено в […],
               
                  
                     [ДАТА + ПОДПИС на лицето, определено за директор]